**Proces verbal**

**al sedintei extraordinare a Consiliului Judetean Vrancea**

**convocata in 14 decembrie 2021**

In data de 14 decembrie 2021, la sediul Consiliului Judetean Vrancea din Focsani,

b-dul Dimitrie Cantemir nr. 1, a avut loc sedinta extraordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea, domnul Cătălin Toma.

**Președintele Consiliului Județean Vrancea, domnul Cătălin Toma,** a deschis sedinta extraordinara din 14 decembrie 2021, convocata prin Dispozitia nr. 398 din 10 decembrie 2021, cu îndeplinirea procedurilor legale în materie.

Locul sedintei a fost considerat sediul consiliului judetean de unde s-a asigurat suportul tehnic pentru desfasurarea sedintei in sistem on-line, avand in vedere starea de alerta, conform procedurii aprobate de plenul consiliului prin Hotararea nr. 41/2020.

Publicitatea sedintei a fost asigurata prin transmiterea dezbaterilor in timp real pe site-ul consiliului judetean si prin publicarea minutei sedintei la finalizarea acesteia.

Cvorumul necesar pentru ca sedinta sa fie legal constituita a fost intrunit in urma apelului nominal, prezenti fiind 30 de consilieri judeteni din 32, si presedintele Consiliului Judetean Vrancea, absenti fiind domnii consilieri judeteni Lazar Dorel si Oprisan Marian.

Domnul consilier judetean Onia Cristian s-a conectat inainte de prezentarea proiectului ordinii de zi.

Convocarea sedintei extraordinare a fost impusa de necesitatea adoptarii hotararii privind repartizarea pe unităţi administrativ-teritoriale din Judetul Vrancea a sumei de 1747 mii lei din fondul la dispozitia Consiliului Judetean, motivat de faptul ca Administrația Finantelor Publice Vrancea a transmis Decizia nr. 10/08.12.2021 prin care s-a repartizat judetului Vrancea suma de 1747 mii lei, incasata in plus fata de estimarile initiale pentru anul 2021, care urmeaza a fi repartizata pana pe 15 decembrie unitatilor administrativ teritoriale.

**Președintele Consiliului Județean Vrancea, domnul Cătălin Toma,** a anuntat ca pe ordinea de zi a şedinţei a fost inscris proiectul de hotarare privind “Repartizarea pe unităţi administrativ-teritoriale din Judetul Vrancea a sumei de 1747 mii lei din fondul la dispozitia Consiliului Judetean constituit din cota de 6% din impozitul pe venit estimat a se incasa in anul 2021”.

**Fiind supusa votului plenului consiliului judetean, ordinea de zi a sedintei a fost aprobata cu unanimitate de voturi.**

Domnul presedinte a mentionat ca au fost indeplinite toate procedurile impuse de Codul Administrativ, proiectul înscris pe ordinea de zi fiind insotit atat de raportul compartimentului de specialitate, cat si de avizul comisiei de specialitate, care au fost transmise prin posta electronica.

Totodata, li s-a reamintit consilierilor judeteni prezenti ca, in situatia in care se afla în conflict de interese, acestia au obligaţia de a nu participa la adoptarea proiectului de hotarare in cauza, anuntand acest fapt inca de la începutul şedinţei pentru a se consemna în procesul-verbal.

Ulterior, s-a trecut la dezbaterea proiectului de hotarare privind “Repartizarea pe unităţi administrativ-teritoriale din Judetul Vrancea a sumei de 1747 mii lei din fondul la dispozitia Consiliului Judetean constituit din cota de 6% din impozitul pe venit estimat a se incasa in anul 2021”.

**Fiind supus votului,** **proiectul de hotarare a fost adoptat in unanimitate.**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei extraordinare a Consiliului Judetean Vrancea convocata in 14 decembrie 2021.

**Preşedintele**

**Consiliului Judeţean Vrancea**

**Cătălin TOMA**

**Secretar general al județului**

**Raluca Dan**